Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 92/12/2202	Galanta, 14.12.2012
EEČ : 2-17-318-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 150,00 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: Občianske združenie Zatúlané psíky XXXXX, IČO XXXXX, XXXXX č. 719, 925 91 Kr 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX.
obvinení ml. XXXXX, nar. XXXXX v Šali, trvale bytom XXXXX, XXXXX, XXXXX, nar. XXXXX v Šali, trvale bytom XXXXX - Veča, XXXXX, XXXXX, nar. XXXXX v Šali, trvale bytom XXXXX, XXXXX vyhlásili, že spáchali skutok spočívajúci v tom, že dňa 09. 02. 2012 v čase okolo 09.00 h v Šali, časť Hetmín, v priestoroch závlahy pozemkov XXXXX - Kolárovo, čerpacia stanica č. 8, Hetmín, spoločným konaním bez použitia násilia, odcudzili 1 ks časť spätnej klapky DM 300 a 1 ks časť šupátko DM 300 a to tak, že predmetné súčiastky vyniesli z budovy stanice a naložili na prívesný vozík motorového vozidla Škoda Felicia, zelenej farby, EČV: XXXXX, s ktorým následne odišli z miesta, pričom boli zastavení hliadkou Obvodného oddelenia PZ XXXXX na cestnej komunikácii po výjazde z cesty z Hetmína, v smere na Šaľu, čím takto spoločnosti Hydromeliorácie, š. p., so sídlom XXXXX, XXXXX, spôsobili škodu vo výške 400,- Eur, naplňujúci znaky prečinu krádeže spolupáchateľstvom podľa § 20 k § 212 odsek 1 Trestného zákona.

Odôvodnenie: 
Uznesením povereného príslušníka Okresného riaditeľstva PZ v Šali, Obvodné oddelenie PZ XXXXX sp. zn. ORP-XXXXX bolo dňa 09. 02. 2012 podľa § 199 odsek 1 Trestného priadku začaté trestné stíhanie a zároveň podľa § 206 odsek 1 Trestného poriadku bolo vznesené obvinenie XXXXX, XXXXX a ml. XXXXX pre prečin krádeže spolupáchateľstvom podľa § 20 k § 212 ods. 1 Trestného zákona.

Preskúmaním príslušného spisového materiálu som zistila, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v  § 220 odsek 1 Trestného poriadku.

Podľa § 212 ods. 1 Trestného zákona, kto si prisvojí cudziu vec tým, že sa jej zmocní a spôsobí tak malú škodu, potrestá sa odňatím slobody až na dva roky.

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru         a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne            a určito,
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinení ml. XXXXX, XXXXX, XXXXX a splnomocnený zástupca poškodeného XXXXX, š. p., XXXXX, XXXXX - XXXXX prehlásili, že zmier uzavreli dobrovoľne, slobodne a vážne. Obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. Obvinení slobodne,  vážne, zrozumiteľne a určito písomne vyhlásili, že spáchali skutok, za ktorý boli obvinení. Svoj čin oľutovali. Obhajca obvineného ml. XXXXX XXXXX, zákonný zástupca XXXXX a sociálny pracovník Úradu práce, sociálnych vecí a rodiny XXXXX XXXXX so zmierom súhlasili, na znak čoho ho vlastnoručne podpísali. 

 Splnomocnený zástupca poškodeného XXXXX, š. p., XXXXX, XXXXX - XXXXX uviedol, že zaplatením peňažnej sumy          400,- Eur sú nároky poškodeného vo vzťahu k obvineným v celom rozsahu uspokojené.

Obvinený ml. XXXXX zložil dňa 07. 11. 2012 na depozitný účet Krajskej prokuratúry Trnava peňažnú sumu 100,- Eur (slovom sto eur) určenú na všeobecne prospešné účely. 50 % z uvedenej sumy, t.j. 50,- Eur bude odovzdaných štátu na peňažnú pomoc poškodeným trestnými činmi a za príjemcu ďalších 50 % z uvedenej sumy, t.j. 50,- Eur určených na všeobecne prospešné účely určil Občianske združenie Zatúlané psíky XXXXX, IČO XXXXX, so sídlom XXXXX č. 719, 925 91 XXXXX, na číslo účtu UniCredit Bank XXXXX 

Obvinený XXXXX zložil dňa 08. 11. 2012 na depozitný účet Krajskej prokuratúry Trnava peňažnú sumu 150,- Eur (slovom stopäťdesiat eur) určenú na všeobecne prospešné účely. 50 % z uvedenej sumy, t.j. 75,- Eur bude odovzdaných štátu na peňažnú pomoc poškodeným trestnými činmi a za príjemcu ďalších 50 % z uvedenej sumy, t.j. 75,- Eur, určených na všeobecne prospešné účely, určil Občianske združenie Zatúlané psíky XXXXX, IČO XXXXX, so sídlom XXXXX č. 719, 925 91 XXXXX, na číslo účtu UniCredit Bank XXXXX 

Obvinený XXXXX zložil dňa 05. 11. 2012 na depozitný účet Krajskej prokuratúry Trnava peňažnú sumu 150,- Eur (slovom stopäťdesiat eur) určenú na všeobecne prospešné účely. 50 % z uvedenej sumy, t.j. 75,- Eur bude odovzdaných štátu na peňažnú pomoc poškodeným trestnými činmi a za príjemcu ďalších 50 % z uvedenej sumy, t.j. 75,- Eur, určených na všeobecne prospešné účely, určil Občianske združenie Zatúlané psíky XXXXX, IČO XXXXX so sídlom XXXXX č. 719, 925 91 XXXXX, na číslo účtu UniCredit Bank 1XXXXX 

Tieto sumy sú primerané závažnosti spáchaného trestného činu.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osoby obvinených, že doposiaľ súdom trestaní neboli a neboli ani priestupkovo prejednávaní a aj vzhľadom na ich osobné a majetkové pomery som dospela k záveru, že takýto spôsob rozhodnutia je dostačujúci. 

Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka